ফরিদগঞ্জ উপজেলা

**ফরিদগঞ্জ** বাংলাদেশের চট্টগ্রাম বিভাগের এবং চাঁদপুর জেলার একটি উপজেলা। ৭ অক্টোবর ১৯১৮ সালে ফরিদগঞ্জ থানা এবং ১৯৮২ সালে ফরিদগঞ্জ উপজেলা হিসেবে গঠিত হয়। চাঁদপুর শহর থেকে মাত্র প্রায় ১৭ কিলোমিটার দূরে ফরিদগঞ্জ শহর অবস্থিত।

## অবস্থান ও আয়তন
ফরিদগঞ্জ উপজেলাটি চট্টগ্রাম বিভাগের চাঁদপুর জেলায় অবস্থিত। সমতল ভূমির এই উপজেলার মধ্য দিয়ে ডাকাতিয়া নদী প্রবাহিত হয়েছে। এ উপজেলার আয়তন ২৩১.৫৬ বর্গ কিলোমিটার (৫৭,২২০.৬০ একর)। ফরিদগঞ্জ উপজেলার উত্তরে চাঁদপুর সদর উপজেলা ও হাজীগঞ্জ উপজেলা, দক্ষিণে লক্ষ্মীপুর জেলার রামগঞ্জ উপজেলা ও রায়পুর উপজেলা, পূর্বে লক্ষ্মীপুর জেলার রামগঞ্জ উপজেলা, পশ্চিমে হাইমচর উপজেলা ও চাঁদপুর সদর উপজেলা।

## ইতিহাস
বর্তমান ফরিদগঞ্জ ১৯১৮ সালের ৭ অক্টোবর থানা এবং ১৯৮২ সালে স্বয়ংসম্পূর্ণ উপজেলা হিসেবে রূপান্তরিত হয়েছিল। এ উপজেলার নাম ফরিদগঞ্জ হওয়ার পেছনে বিভিন্ন ধারণা প্রচলিত আছে। যার মধ্যে রয়েছে-

* অনেক পূর্বে শেখ ফরিদ নামে একজন বিখ্যাত মুসলিম সাধক এই এলাকায় ইসলাম ধর্ম প্রচার করে বহু মানুষকে ইসলাম ধর্মে দীক্ষিত করেছিলেন। অনেকের মতে, উক্ত সাধকের নামানুসারে এই এলাকার নাম রাখা হয়েছিল ফরিদগঞ্জ।
* পূর্বে এ এলাকায় তেমন কোন উল্লেখযোগ্য ব্যবসা কেন্দ্র ছিল না। তবে এই এলাকার মধ্য দিয়ে প্রবাহিত ডাকাতিয়া নদী পথে অনেক ব্যবসায়ীর যাতায়াত ছিল। তারা অনেক সময় রাত্রি যাপনের স্থান হিসাবে এই এলাকাটিকে সর্বাপেক্ষা নির্ভরযোগ্য স্থান মনে করে এখানে রাত্রি যাপন করত। এলাকায় তৎকালীন  জমিদার স্থানীয় জনগণের সুবিধার্থে এই এলাকায় একটি ব্যবসা কেন্দ্র গড়ে তোলার জন্য স্থানীয় জনগণকে উৎসাহিত করেছিলেন। তার উৎসাহে সবচেয়ে বেশি উৎসাহিত হয়েছিলেন ফরিদ আলী নামে একজন ব্যবসায়ী। স্হানীয় জমিদার জনসাধারণকে আরো উৎসাহিত করার মানসে ফরিদ আলীর নামানুসারে বাজারটির নামকরণ করেছিলেন ফরিদগঞ্জ।
* এই উপজেলার অন্তর্গত তৎকালীন রূপসার জমিদারের প্রতাপ ছিল বেশি। তার পরিবারের একজন সদস্য ছিলেন ফরিদা বানু। জমিদার স্নেহবশে ফরিদা বানুর নামানুসারে এলাকাটির নামকরণ করেন ফরিদগঞ্জ।

## প্রশাসনিক এলাকা
thumb|ফরিদগঞ্জ উপজেলার মৌজা জিওকোড ম্যাপ

ফরিদগঞ্জ উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ফরিদগঞ্জ থানার আওতাধীন।
### [[বাংলাদেশের পৌরসভা|পৌরসভা:]]
* ফরিদগঞ্জ

### [[বাংলাদেশের ইউনিয়ন|ইউনিয়নসমূহ:]]

* ১নং বালিথুবা পশ্চিম
* ২নং বালিথুবা পূর্ব
* ৩নং সুবিদপুর পূর্ব
* ৪নং সুবিদপুর পশ্চিম
* ৫নং গুপ্টি পূর্ব
* ৬নং গুপ্টি পশ্চিম
* ৭নং পাইকপাড়া উত্তর
* ৮নং পাইকপাড়া দক্ষিণ
* ৯নং গোবিন্দপুর উত্তর
* ১০নং গোবিন্দপুর দক্ষিণ
* ১১নং চর দুঃখিয়া পূর্ব
* ১২নং চর দুঃখিয়া পশ্চিম
* ১৪নং ফরিদগঞ্জ দক্ষিণ
* ১৫নং রূপসা উত্তর
* ১৬নং রূপসা দক্ষিণ

## জনপ্রতিনিধি

## প্রশাসনিক স্থাপনা ও সরকারী অফিস

* ফরিদগঞ্জ থানা
* উপজেলা পরিষদ কার্যালয়
* উপজেলা ভূমি অফিস
* উপজেলা প্রাণিসম্পদ দপ্তর
* উপজেলা মৎস্য কর্মকর্তার কার্যালয়
* উপজেলা খাদ্য নিয়ন্ত্রয়কের কার্যালয়

* উপজেলা স্বাস্থ্য কমপ্লেক্স
* উপজেলা কৃষি কর্মকর্তার কার্যালয়
* উপজেলা শিক্ষা অফিস
* উপজেলা মাধ্যমিক শিক্ষা অফিস
* উপজেলা রিসোর্স সেন্টার
* উপজেলা মহিলা বিষয়ক কর্মকর্তার কার্যালয়
* উপজেলা যুব উন্নয়ন কর্মকর্তার কার্যালয়
* উপজেলা সমবায় অফিস
* উপজেলা পোস্ট-ই সেন্টার
* ইসলামিক ফাউন্ডেশন 
* উপজেলা ক্ষুদ্র কৃষক উন্নয়ন ফাউন্ডেশন
* উপজেলা মডেল মসজিদ
* উপজেলা আনসার ও ভিডিপি অফিস

* উপজেলা সমাজসেবা কার্যালয়
* প্রতিবন্ধী সেবা ও সাহায্য কেন্দ্র, ফরিদগঞ্জ
* উপজেলা বিআরডিবি কার্যালয়
* উপজেলা পরিসংখ্যান অফিস
* উপজেলা হিসাব রক্ষন অফিস
* বনবিভাগ, ফরিদগঞ্জ
* নির্বাচন অফিস, ফরিদগঞ্জ
* উপজেলা প্রকল্প বাস্তবায়ন কর্মকর্তার কার্যালয়
* উপজেলা আইসিটি ট্রেনিং এন্ড রিসোর্স সেন্টার ফর এডুকেশন
* উপজেলা তথ্য ও যোগাযোগ প্রযুক্তি অধিদপ্তর
* উপজেলা প্রকৌশলীর কার্যালয়
* উপজেলা সেটেনমেন্ট অফিস
* উপজেলা সাব রেজিস্ট্রার অফিস
* পরিবার পরিকল্পনা অফিস
* উপজেলা ডাক বাংলো (জেলা পরিষদ)

## জনসংখ্যার উপাত্ত
২০১১ সালের আদমশুমারি অনুযায়ী, ফরিদগঞ্জ উপজেলার মোট জনসংখ্যা ৩,৯৬,৬৮৩ জন। এর মধ্যে পুরুষ ১,৮২,৩৬০ জন এবং মহিলা ২,১৪,৩২৩ জন। মোট পরিবার ৮৫,৬৭৮টি। হিন্দু সম্প্রদায়ের মধ্যে বাউল বৈষ্ণব সম্প্রদায় এই এলাকায় অতি পরিচিত। তাদের আশ্রমের নাম *অধিকারী ঠাকুরের সেবাশ্রম*।

## শিক্ষা
২০১১ সালের আদমশুমারি অনুযায়ী ফরিদগঞ্জ উপজেলার সাক্ষরতার হার ৫৮.১%।

## চিকিৎসা সংশ্লিষ্ট প্রতিষ্ঠান

# **উপ-স্বাস্থ্য কেন্দ্র ৪টি:-**
## ১২নং চরদুঃখিয়া(পঃ) [দিঘিরপাড়] উপ-স্বাস্থ্য কেন্দ্র।
## ১৫নং রূপসা (উঃ) রূপসা,উপ-স্বাস্থ্য কেন্দ্র।
## ৮নং পাইকপাড়া (দঃ) কড়ৈতলীউপ-স্বাস্থ্য কেন্দ্র।
## ৫নং গুপ্টি (পূঃ) আষ্টা, উপ-স্বাস্থ্য কেন্দ্র।
## পৌরসভা- ফরিদগঞ্জ উপজেলা স্বাস্থ্য কেন্দ্র।
# **কমিউনিটি ক্লিনিক মোট ১১টি:-**
## সরখাল, ইউঃ ০২, ওয়ার্ড-১। 
## শোশাইরচর, ইউঃ ০২, ওয়ার্ড-০২। 
## দেইচর, ইউঃ ০২, ওয়ার্ড-০৩। 
## কৃষ্ণপুর, ইউঃ০২, ওয়ার্ড-০৩। 
## ষোলদানা, ইউঃ ০৬, ওয়ার্ড-০১। 
## আদসা, ইউঃ ০৬, ওয়ার্ড-০১। 
## কেরোয়া, ইউঃ ১৩, ওয়ার্ড-০১। 
## নোয়াগাঁ, ইউঃ ১৩, ওয়ার্ড-০২। 
## সাফুয়া, ইউঃ ১৩, ওয়ার্ড-০৩। 
## পোঁয়া, ইউঃ১৪, ওয়ার্ড-০১। 
## ভাটেরহদ, ইউঃ১৫, ওয়ার্ড- ০৬ 
## চরবড়ালী, ইউঃ ১৪, ওয়ার্ড-০২। 
#**হাসপাতাল**
## ফরিদগঞ্জ ডায়বেটিক সেন্টার এন্ড জেনারেল হাসপাতাল (আয়েশা ফিল্ডিং স্টেশন সংলগ্ন, ফরিদগঞ্জ, চাঁদপুর)
## সেন্ট্রাল হাসপাতাল, ফরিদগঞ্জ (ফরিদগঞ্জ বাসষ্ট্যান্ড)
## ইসলামিয়া হাসপাতাল, ফরিদগঞ্জ (ফরিদগঞ্জ বাসষ্ট্যান্ড)
## আল-মদিনা হাসপাতাল, ফরিদগঞ্জ (ফরিদগঞ্জ বাসষ্ট্যান্ড রোড)
## লাইফ জেনারেল হাসপাতাল (কালির বাজার চৌরাস্তার সন্নীকটে - ফরিদগঞ্জ)

## অর্থনীতি
ফরিদগঞ্জ উপজেলার অর্থনীতি বৈদেশিক রেমিটেন্স এবং কৃষি নির্ভরশীল। জনগোষ্ঠীর আয়ের প্রধান উৎস কৃষি ৪২.৯০%, অকৃষি শ্রমিক ২.৬৪%, শিল্প ০.৮৬%, ব্যবসা ১৫.২৪%, পরিবহন ও যোগাযোগ ২.৬৩%, চাকরি ১৩.৮০%, নির্মাণ ৩.৫০%, ধর্মীয় সেবা ০.৪৩%, রেন্ট অ্যান্ড রেমিটেন্স ৫.৩৯%, অন্যান্য ১২.৬১%।

## উল্লেখযোগ্য ব্যক্তি

*মোঃ নূরুল আমিন&ndash;(সরকারি কর্মকর্তা ও সচিব)
* লে. কর্নেল আবু ওসমান চৌধুরী&ndash;(৮ নং সেক্টর কমান্ডার)
*মাওলানা এম এ মান্নান&ndash;(সাবেক ধর্ম ও ত্রাণমন্ত্রী)
* আমিন উল্লাহ শেখ&ndash;(বীর বিক্রম)
* আবুল হোসেন&ndash;(বীর প্রতীক)
* দেলোয়ার হোসেন (বীর প্রতীক)
* খান বাহাদুর আবিদুর রেজা চৌধুরী&ndash;(রাজনীতিবিদ ও সমাজকর্মী)
* ওয়ালী উল্লাহ নওজোয়ান&ndash;(গবেষক, রাজনীতিবিদ, সমাজসেবক ও শিক্ষক)
* নূরেজ্জামান ভুঁইয়া&ndash;(রাজনীতিবিদ ও শিক্ষক)
* আইউব আলী খান&ndash;(শিক্ষক, সমাজসেবক ও রাজনীতিবিদ)
* ফারুক আহমদ পাটোয়ারী
* মোহাম্মদ আবদুল হাকিম
* মোহাম্মদ বজলুল গণি পাটোয়ারী
* আবদুল জব্বার পাটোয়ারী
* শান্তনু কায়সার&ndash;(সাহিত্যিক)
* হাশেম খান&ndash;(খ্যাতিমান চিত্রশিল্পী)
* আলমগীর হায়দার&ndash;(৪ বার নির্বাচিত সংসদ সদস্য)
* লায়ন হারুনুর রশীদ&ndash;(সাবেক সংসদ সদস্য)
* শামছুল হক ভূঁইয়া&ndash;( সাবেক সংসদ সদস্য, সাবেক সভাপতি বাংলাদেশ আওয়ামী লীগ চাঁদপুর জেলা শাখা) 
* ইসমাঈল হোসেন বেঙ্গল&ndash;(মুক্তিযোদ্ধা ও মুক্তিবাহিনীর বেঙ্গল প্লাটুনের কমান্ডার এবং রাজনীতিবিদ)
* আমেনা বেগম&ndash;(রাজনীতিবিদ)
* সিরাজুল ইসলাম&ndash;(মুক্তিযুদ্ধের সংগঠক, মুক্তিযোদ্ধা, রাজনীতিবিদ ও সাবেক সংসদ সদস্য)
* সাংবাদিক শফিকুর রহমান&ndash;(সাংবাদিক ও রাজনীতিবিদ)
* রেজাউল করিম&ndash;(ফুটবলার ও বাংলাদেশ জাতীয় ফুটবল দলের সাবেক অধিনায়ক)
*রিয়াদুল হাসান&ndash;(ফুটবল খেলোয়াড়,বাংলাদেশ জাতীয় ফুটবল দল)
*মাহমুদুল হাসান জয়&ndash;(ক্রিকেটার ও বিশ্বকাপ জয়ী অনূর্ধ্ব ১৯ দলের সদস্য)
*শামীম হোসেন&ndash;(ক্রিকেটার ও বিশ্বকাপ জয়ী অনূর্ধ্ব ১৯ দলের সদস্য)
*সুলেমান খান&ndash;(চিকিৎসক)

## বিবিধ

* নির্বাচনী এলাকা&ndash;২৬৩টি
* সংসদীয় আসন চাঁদপুর-৪ (জাতীয় সংসদের নির্বাচনী এলাকা)
* ইউনিয়ন &ndash;১৫টি
* গ্রাম&ndash;১৭৫টি
* পৌরসভা&ndash;১ টি&ndash;(ফরিদগঞ্জ পৌরসভা)
* পোস্ট অফিস&ndash;৩৮টি
* ব্যাংক&ndash;২০+
* বাজার&ndash;৪৫টি
* প্লাবন ভূমি&ndash;৩৯টি
* পুকুর&ndash;১০ হাজার ৬শত ৬৫টি 
* খাল&ndash;১৩টি  
* বরোপিট&ndash;২৯টি

## ঐতিহ্য ও ঐতিহাসিক নির্দশন

*রূপসা জমিদার বাড়ি &ndash; ফরিদগঞ্জ উপজেলা থেকে ৫ কিমি দূরে রূপসা উত্তর ইউনিয়নের রূপসা গ্রামে
* লোহাগড়ের মঠ &ndash; ফরিদগঞ্জ উপজেলার চান্দ্রা বাজার থেকে সড়ক পথে দেড় কিলোমিটার দক্ষিণ-পশ্চিমে ‘‘লোহাগড়’’ গ্রাম
* ধানুয়া মিনি হাওর &ndash; ধানুয়া ও গাজীপুর ব্রিজ সংলগ্ন
* ফরিদগঞ্জ পুরাতন ডাক বাংলো &ndash; নদীরপাড়
* উপজেলা মডেল মসজিদ &ndash; এ আর পাইলট স্কুল মাঠ, ফরিদগঞ্জ উপজেলা
* বালিথুবা দরবার শরীফ &ndash; বালিথুবা ইউনিয়ন
* ইসলামপুর সেতু
* ফরিদগঞ্জ অমি স্মৃতি শিশু পার্ক (রাজা মিয়া পার্ক)


চিত্র:রূপসা জমিদার বাড়ির মূল ভবন ০২.jpg|alt=রূপসা জমিদার বাড়ির মূল ভবন ০২|রূপসা জমিদার বাড়ি
চিত্র:অমি স্মৃতি শিশু পার্ক, ফরিদগঞ্জ.jpg|ফরিদগঞ্জ অমি স্মৃতি শিশু পার্ক


## আরও দেখুন
* চাঁদপুর জেলা

## তথ্যসূত্র

## বহিঃসংযোগ
* 

বিষয়শ্রেণী:চাঁদপুর জেলার উপজেলা
বিষয়শ্রেণী:ফরিদগঞ্জ উপজেলা